title: Decizia Consiliului din 7 iunie 1999 privind aplicarea provizorie de către Comunitatea Europeană a Acordului referitor la programul internațional pentru protecția delfinilor

text:
Anunţ juridic important

|

31999D0386

Official Journal L 147 , 12/06/1999 P. 0023 - 0023 Ediţie specială în limba cehă Chapter 04 Volume 04 P. 133  - 133 Ediţie specială în limba estonă Chapter 04 Volume 04 P. 133  - 133 Ediţie specială în limba maghiară Chapter 04 Volume 04 P. 133  - 133 Ediţie specială în limba lituaniană Chapter 04 Volume 04 P. 133  - 133 Ediţie specială în limba letonă Chapter 04 Volume 04 P. 133  - 133 Ediţie specială în limba malteză Chapter 04 Volume 04 P. 133  - 133 Ediţie specială în limba polonă Chapter 04 Volume 04 P. 133  - 133 Ediţie specială în limba slovacă Chapter 04 Volume 04 P. 133  - 133 Ediţie specială în limba slovenă Chapter 04 Volume 04 P. 133  - 133

		19990607Decizia Consiliuluidin 7 iunie 1999privind aplicarea provizorie de către Comunitatea Europeană a Acordului referitor la programul internațional pentru protecția delfinilor(1999/386/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 37, coroborat cu articolul 300 alineatul (2) prima teză și alineatul (3) primul paragraf,având în vedere propunerea Comisiei,(1) întrucât Comunitatea are competența de a adopta măsuri de conservare și de administrare a resurselor de pescuit și de a încheia acorduri cu alte țări sau organizații internaționale;(2) întrucât Comunitatea a semnat Convenția Națiunilor Unite privind dreptul mării, care obligă toate statele membre ale comunității internaționale să coopereze pentru conservarea și gestionarea resurselor biologice ale mării;(3) întrucât Comunitatea a semnat acordul în vederea aplicării dispozițiilor Convenției Națiunilor Unite privind dreptul mării din 10 decembrie 1982 referitoare la conservarea și administrarea stocurilor suprapuse a stocurilor de pești migratori mari;(4) întrucât A 35-a Reuniune interguvernamentală pentru conservarea tonilor și a delfinilor în estul Oceanului Pacific adoptă în februarie 1998 Acordul referitor la programul internațional pentru protecția delfinilor;(5) întrucât obiectivele acordului cuprind reducerea treptată a mortalității incidentale a delfinilor, ca urmare a pescuitului tonului practicat cu talianul în estul Oceanului Pacific până la un nivel apropiat de zero prin stabilirea unor limite anuale, precum și durabilitatea pe termen lung a stocurilor de ton în zona prevăzută în acord;(6) întrucât pescarii Comunității practică pescuitul pe stocurile de ton în zona prevăzută în acord și întrucât este în interesul Comunității să joace un rol efectiv în aplicarea acordului;(7) întrucât Consiliul a hotărât la 26 aprilie 1999 semnarea de către Comunitate a acordului cu privire la programul internațional pentru protecția delfinilor;(8) întrucât, conform articolului XIV din acord, Comisia interamericană pentru tonul tropical CITT deține un rol de prim ordin în coordonarea aplicării acordului și întrucât numeroase măsuri de aplicare vor fi adoptate în cadrul CITT; întrucât este, prin urmare, necesară aderarea Comunității la CITT cât mai curând posibil;(9) întrucât Comunitatea a inițiat deja procedura de aderare la această organizație, dar această aderare ar putea întârzia din motive tehnice; întrucât este necesară, prin urmare, aplicarea provizorie a acordului referitor la programul internațional pentru protecția delfinilor în vederea apărării, pe durata perioadei interimare, a intereselor navelor comunitare care pescuiesc în regiune;(10) întrucât semnarea și aplicarea provizorie a acordului sunt primele etape în vederea aprobării sale ulterioare de către Comunitate, în conformitate cu procedurile prevăzute în acest scop în Tratat,DECIDE:Articolul 1În conformitate cu articolul XXIX, Acordul privitor la programul internațional pentru protecția delfinilor este aplicabil pentru Comunitatea Europeană cu titlu provizoriu, cu începere de la 1 iunie 1999.Articolul 2Președintele Consiliului desemnează persoana autorizată să notifice aplicarea provizorie a acordului de către Comunitate Guvernului Statelor Unite ale Americii, în calitate de depozitar al acordului.Adoptată la Luxemburg, la 7 iunie 1999.Pentru ComisiePreședinteleE. Bulmahn--------------------------------------------------


title: Decizia Consiliului din 10 mai 1999 privind acordurile în vederea ameliorării cooperării dintre Uniunea Europeană și Uniunea Europei Occidentale

text:
               18/Volumul 01

               RO

               Jurnalul Ofícial al Uniunii Europene

               69

         31999D0404

               L 153/1

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 10 mai 1999
   privind acordurile în vederea ameliorării cooperării dintre Uniunea Europeană și Uniunea Europei Occidentale
   (1999/404/PESC)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 17 al acestuia,
   având în vedere Protocolul privind articolul 17 din Tratatul privind Uniunea Europeană,

               (1)

               Întrucât Protocolul privind articolul 17 din Tratatul privind Uniunea Europeană prevede că Uniunea Europeană urmează să elaboreze, în colaborare cu Uniunea Europei Occidentale, acorduri în vederea ameliorării cooperării dintre ele în termen de un an de la intrarea în vigoare a Tratatului de la Amsterdam.

               (2)

               Întrucât au fost întreprinse lucrări pregătitoare împreună cu Uniunea Europei Occidentale în vederea elaborării acestor acorduri.

               (3)

               Întrucât textul rezultat în urma acestor lucrări pregătitoare întreprinse împreună cu Uniunea Europei Occidentale este corespunzător unor acorduri în vederea ameliorării cooperării cu Uniunea Europei Occidentale și, prin urmare, ar trebui aprobat,

         DECIDE:
   Articolul 1
   Se aprobă textul care constituie acordurile în vederea ameliorării cooperării dintre Uniunea Europeană și Uniunea Europei Occidentale în temeiul Protocolului privind articolul 17 din Tratatul privind Uniunea Europeană.
   Textul acordurilor se anexează la prezenta decizie.
   Articolul 2
   Prezenta decizie intră în vigoare la data adoptării.
   Articolul 3
   Prezenta decizie se publică în Jurnalul Oficial.

      Adoptată la Bruxelles, 10 mai 1999.

            Pentru Consiliu

            Președintele

         H. EICHEL

   ACORDURI ÎN VEDEREA AMELIORĂRII COOPERĂRII DINTRE UNIUNEA EUROPEANĂ ȘI UNIUNEA EUROPEI OCCIDENTALE ÎN TEMEIUL PROTOCOLULUI PRIVIND ARTICOLUL 17 DIN TRATATUL PRIVIND UNIUNEA EUROPEANĂ
   I.   INTRODUCERE
   1.   Articolul 17 din Tratatul privind Uniunea Europeană prevede, între altele, relații instituționale mai strânse cu Uniunea Europei Occidentale (UEO), în vederea unei posibile integrări a UEO în Uniunea Europeană (UE), în cazul în care Consiliul European decide astfel. Articolul 17 prevede totodată că, în acest caz, Consiliul European urmează să recomande statelor membre adoptarea unei asemenea decizii, în conformitate cu cerințele constituționale ale fiecăruia dintre ele.
   În conformitate cu dispozițiile relevante ale articolului 17, Consiliul UE a adoptat, la 10 mai 1999, Decizia privind modalitățile practice de participare a tuturor statelor membre la misiunile prevăzute la articolul 17 alineatul (2) din Tratatul privind Uniunea Europeană, în cazul cărora Uniunea recurge la Uniunea Europei Occidentale.
   Consiliul UEO a adoptat anterior, la 18 noiembrie 1997, dispoziții corespunzătoare modalităților practice menționate la articolul 17 alineatul (3) din Tratatul privind Uniunea Europeană (TUE). Acest lucru se menționează în decizia Consiliului menționată anterior.
   2.   Protocolul privind articolul 17 prevede că UE elaborează, în colaborare cu UEO, acorduri în vederea ameliorării cooperării dintre ele în termen de un an de la intrarea în vigoare a Tratatului de la Amsterdam.
   Consiliul European de la Viena a invitat Consiliul să impulsioneze, în colaborare cu UEO, finalizarea acordurilor în vederea ameliorării cooperării în temeiul Protocolului privind articolul 17, astfel încât acestea să poată produce efecte de la intrarea în vigoare a tratatului.
   UEO (în Declarația sa din 22 iulie 1997) a identificat o serie de măsuri care ar putea fi adoptate în acest context. Conferința interguvernamentală 1996-1997 a luat act de această declarație și a anexat-o la Actul final.
   3.   În conformitate cu protocolul privind articolul 17, UE și UEO au elaborat următoarele acorduri în vederea ameliorării cooperării dintre ele, inspirându-se din seria de măsuri incluse în declarația menționată mai sus.
   Aceste acorduri constituie o serie de măsuri care pot fi revizuite și completate pe baza experienței acumulate. UE și UEO își asumă angajamentul să revizuiască aceste acorduri, în cazul în care este necesar și, în orice caz, în termen de cel mult doi ani de la intrarea în vigoare a Tratatului de la Amsterdam, în special pe baza experienței acumulate și a evoluției relațiilor dintre ele.
   II.   ACORDURILE
   A.   Îmbunătățirea coordonării proceselor consultative și decizionale ale UE și UEO, în special în situații de criză
   1.   Atât UE, cât și UEO sunt convinse că punerea concretă în aplicare a articolului 17 din TUE se va realiza cel mai bine și mai rapid prin acorduri care vor permite ambelor organizații să-și îndeplinească mai eficient funcțiile în temeiul acestor dispoziții, în special în situații de criză.
   2.   Fără a aduce atingere competențelor fiecăreia dintre ele în fiecare caz concret, UE și UEO vor face pe deplin uz de practicile și procedurile existente și vor căuta să identifice noi măsuri de consultare și cooperare pe baza experienței acumulate.
   3.   Prin urmare, UE și UEO convin că modus operandi-ul pentru punerea în aplicare a articolului 17 alineatul (3) și organigrama anexată la acesta, în care se reprezintă schematic etapele de procedură din cadrul ambelor organizații și legăturile dintre ele, în conformitate cu anexa I, vor servi drept model pentru procesul decizional în cadrul UE și UEO, în cazurile în care UE recurge la UEO. Acestea convin, de asemenea, că un astfel de model nu poate fi decât ilustrativ și că acesta nu poate acoperi toate elementele unei situații concrete de criză și nici să împiedice îmbunătățirile ulterioare ale proceselor decizionale aplicabile.
   B.   Convocarea de reuniuni comune ale organismelor competente ale celor două organizații
   1.   UE și UEO convin că reuniunile comune pot ameliora cooperarea și că acestea vor fi organizate, după caz:

               (i)

               în domeniile în care cooperarea dintre cele două organizații este prevăzută în conformitate cu articolul 17 din TUE, în legătură cu următoarele:

                           (a)

                           UEO sprijină UE în definirea aspectelor legate de apărare ale politicii externe și de securitate comune, în conformitate cu articolul 17 alineatul (1) al doilea paragraf;

                           (b)

                           UE recurge la UEO pentru elaborarea și punerea în aplicare a deciziilor și acțiunilor UE care au implicații în domeniul apărării, în conformitate cu articolul 17 alineatul (3);

               (ii)

               în alte domenii în care interesele și activitățile UE și ale UEO se suprapun și pot justifica o coordonare.

         2.   În sensul prevederilor de la punctul B.1 litera (i), UE și UEO convin să continue practica existentă a convocării de reuniuni ale unui grup ad hoc UE/UEO, în conformitate cu modalitățile stabilite.
   Se vor urma următoarele proceduri:

               —

               fiecare țară participantă este reprezentată de o singură delegație; delegațiile sunt așezate în ordine alfabetică, numele fiecărei țări fiind indicat în limba națională;

               —

               reuniunile sunt co-prezidate în conformitate cu normele în vigoare ale fiecărei organizații: pentru UE, președinția, sprijinită de Secretariatul General al Consiliului UE, iar pentru UEO, Secretariatul General, alături de președinția UEO, la rândul său alături de președinția UE;

               —

               Comisia Europeană este așezată în fața co-președinților;

               —

               ordinile de zi și documentele pentru reuniuni se distribuie sub autoritatea președinției/președințiilor UE și UEO;

               —

               Secretariatul General al Consiliului UE și Secretariatul General al UEO întocmesc împreună un raport al fiecărei întâlniri și îl distribuie sub autoritatea președinției/președințiilor UE și UEO;

               —

               în urma reuniunilor, fiecare președinție este responsabilă de introducerea oricărui document sau decizii propuse în procesul decizional al fiecărei organizații.

         3.   În cazul gestionării crizelor în care UE recurge la UEO sau în cazurile în care activitățile acestora justifică o analiză, în conformitate cu punctul B.1 litera (ii), se pot convoca reuniuni comune ale organismelor competente ale UE și UEO, la inițiativa comună a celor două președinții.
   Modalitățile și procedurile stabilite pentru grupul comun ad hoc se vor aplica mutatis mutandis, cu o participare care să reflecte componența adoptată de fiecare organizație.
   4.   Cooperarea va fi, de asemenea, ameliorată în special prin:

               —

               o cooperare strânsă între președinții și personalul respectivelor organizații în domeniul contactelor, al schimbului de informații și al coordonării activităților;

               —

               contacte și reuniuni periodice între președințiile și secretariatele celor două organizații;

               —

               informații prezentate periodic de către președinția UE în cadrul reuniunilor UEO și de către președinția UEO în cadrul reuniunilor UE;

               —

               participarea reprezentanților președințiilor UE și UEO la reuniunile și activitățile corespunzătoare ale celeilalte organizații;

               —

               participarea reprezentanților președinției UE și UEO la reuniunile și activitățile celeilalte organizații;

               —

               participarea funcționarilor uneia dintre organizații la reuniunile celeilalte organizații, în conformitate cu modalitățile menționate la punctele D și G;

               —

               posibilitatea ca reprezentanții UEO să fie incluși, la inițiativa UE, în delegația UE, cu ocazia reuniunilor și întâlnirilor similare cu țări terțe, în cazul în care trebuie să fie discutate aspecte cu implicații în domeniul apărării. Contactele UE și UEO cu țările terțe, în cazul în care ambele organizații au relații cu acestea, pot fi, de asemenea, luate în considerare.

         C.   Armonizarea, pe cât posibil, a succesiunii președințiilor UEO și UE, precum și a normelor și practicilor administrative ale celor două organizații
   1.   La 12 septembrie 1997, Consiliul UEO a adoptat o decizie (anexa II) prin care se armonizează succesiunilor președințiilor UEO în raport cu succesiunea președințiilor UE.
   2.   În cazurile cu implicații bugetare, UE și UEO își iau angajamentul, pe baza, între altele, a posibilităților descrise în modus operandiși la punctul E, să facă schimb de informații, în special pentru a se asigura că instituțiile UE dispun, până la cele mai mici detalii și mai repede posibil, de toate estimările bugetare corespunzătoare unei decizii a UE care să permită o finanțare rapidă.
   D.   Coordonarea strânsă a activităților serviciilor Secretariatului General al UEO și ale Secretariatului General al Consiliului UE

   Secretariatul General al Consiliului UE și Secretariatul General al UEO își vor coordona activitățile și vor coopera în conformitate cu dispozițiile anexei III, în domeniul schimbului de informații, al schimbului de documente scrise, al participării reciproce la reuniuni, al sincronizării reuniunilor, al dispunerii în sală, precum și al schimbului de funcționari și al detașării acestora.
   E.   Permiterea accesului organismelor competente ale UE, inclusiv al Unității de planificare a politicilor și de alertă rapidă, la resursele Statului Major Militar, ale Centrului pentru sateliți și ale Institutului de Studii de Securitate ale UEO
   1.   În vederea îndeplinirii sarcinilor care le revin în conformitate cu articolul 17 din TUE, organismele Consiliului UE pot solicita informații, consiliere sau alte servicii din partea UEO. Astfel de solicitări vor fi transmise de președinția Consiliului UE sau de Secretariat, în numele acesteia, Consiliului Permanent al UEO care va da, în timp util, instrucțiuni speciale sau generale.
   2.   Statul Major Militar al UEO va participa și va contribui la reuniunile comune ale UE și UEO. Documentele întocmite de Statul Major Militar pot fi incluse în schimburile de informații dintre organizații, în conformitate cu modalitățile obișnuite. Statul Major Militar va contribui la schimburile dintre UE și UEO necesare pentru pregătirea, punerea în aplicare și monitorizarea deciziilor, în temeiul articolului 17 alineatul (3) din Tratatul privind Uniunea Europeană.
   Statul Major Militar va organiza periodic sesiuni de informare pentru reprezentanții UE privind aspecte relevante ale procedurilor, planurilor și activităților UEO, va primi vizite ale reprezentanților UE, la inițiativa sa sau a lor, inclusiv vizite la Centrul de situație și va urmări încheierea altor acorduri cu funcționarii UE pentru îmbunătățirea stadiului de pregătire și facilitarea cooperării, în special pe plan operațional.
   3.   Centrul pentru sateliți al UEO va furniza UE materiale de interpretare a imaginilor, în conformitate cu instrucțiunile și prioritățile date centrului de către Consiliul UEO. UEO și UE analizează o serie de posibilități de a-și dezvolta în continuare relațiile în acest domeniu, în special posibilitatea de a atribui cererilor de lucrări ale UE aceeași prioritate pe care o au lucrările stabilite de Consiliul UEO.
   4.   Institutul de Studii pentru Securitate al UEO, înființat la 1 iulie 1990 ca organism subsidiar al UEO, are ca misiune principală să contribuie la dezvoltarea unei identități europene de securitate. Acesta reprezintă o resursă suplimentară pentru UE. În cadrul activităților sale în domeniul analizei, cercetării, dezbaterii și cooperării cu alte instituții naționale și internaționale, acest institut va fi deschis abordării de teme considerate de UE ca prezentând un interes deosebit pentru activitățile sale. Institutul va invita, în mod sistematic, reprezentanți ai UE la seminariile sale și la evenimente similare, inclusiv la cursurile de vară care se vor organiza cu caracter experimental în 1999, în conformitate cu decizia Consiliului UEO privind transformarea treptată a institutului într-o academie europeană de studii pentru securitate și apărare.
   5.   Înaltul reprezentant pentru politica externă și de securitate comună și orice membru al personalului numit de către acesta, inclusiv Unitatea de planificare a politicilor și de alertă rapidă prevăzută în Declarația nr. 6 anexată la Tratatul de la Amsterdam, vor avea acces la toate resursele UEO menționate anterior, în exercițiul funcțiilor sale.
   În afară de aceasta și în cadrul acordurilor generale de cooperare între UEO și UE prevăzute de prezenta decizie, Înaltul reprezentant îl poate invita pe Secretarul General al UEO să îi desemneze pe acei membri ai personalului UEO care să participe în grupuri speciale de lucru constituite pentru a răspunde unor probleme concrete de politici.
   F.   Cooperarea în domeniul armamentului, după caz
   1.   Al patrulea paragraf al articolului 17 alineatul (1) prevede că definirea treptată a politicii de apărare comune va fi susținută, după cum statele membre consideră necesar, prin cooperarea între ele în domeniul armamentului.
   2.   Declarația UEO din 22 iulie 1997 include, printre măsurile care ar putea fi luate, cooperarea UE și UEO în domeniul armamentului, după caz, în cadrul Grupului pentru Armament al Europei Occidentale (GAEO), care este forul european de cooperare în domeniul armamentului, în contextul raționalizării pieței europene a armamentului și al înființării Agenției Europene pentru Armament.
   3.   UE și UEO iau act de acordurile încheiate între UE și GAEO. Pentru a mări transparența și eficiența coordonării lucrărilor din cadrul UE și GAEO, aceste acorduri prevăd ca schimburile neoficiale de informații să aibă loc cu mai mare regularitate, fără a afecta caracterul neoficial, inclusiv prin:

               —

               recunoașterea președinției GAEO și a președinției UE (președintele Grupului ad hoc privind politica europeană în domeniul armamentului sau reprezentantului acestuia), precum și a Comisiei Europene (în conformitate cu competențele fiecăreia dintre ele) drept puncte de contact și canale principale de comunicare, susținute de contacte între Secretariatul General al Consiliului UE și Secretariatul pentru Armament al GAEO;

               —

               reuniuni periodice de informare cu privire la lucrările de interes reciproc în curs:

                           —

                           ale comisiilor GAEO prin intermediul președintelui directorilor naționali pentru armament, organizate de către președinția UE și Comisia Europeană (în conformitate cu competențele fiecăreia);

                           —

                           ale Grupului ad hoc„Politica europeană de armament”, organizate de către președinția GAEO cu sprijinul, după caz, al comisiilor relevante ale GAEO;

               —

               schimburi periodice de informații privind activitățile în curs ale Grupului ad hoc pentru politica europeană în domeniul armamentului și ale GAEO, susținute de schimburi de documente de lucru relevante și de întâlniri între președinția UE sau a Comisiei Europene (în conformitate cu competențele fiecăreia) și președinția GAEO. Schimbul de documente se va face în conformitate cu procedurile de securitate relevante ale UE și GAEO;

               —

               sesiuni comune neoficiale pe probleme relevante, în cazul în care Grupul ad hoc privind politica europeană în domeniul armamentului și GAEO sunt de acord;

               —

               orice alte modalități de cooperare dintre UE și GAEO care pot fi adoptate în vederea ameliorării cooperării europene în domeniul armamentului.

         4.   Se pot aborda, de asemenea, probleme legate de armament în cadrul lucrărilor UE și ale GAEO privind aspectele de apărare, după caz.
   G.   Asigurarea cooperării cu Comisia Europeană
   1.   În conformitate cu dispozițiile Tratatului privind Uniunea Europeană, Comisia Europeană este pe deplin asociată la lucrările desfășurate în cadrul politicii externe și de securitate comune (PESC). Modalitățile de cooperare dintre UEO și Comisie sunt stabilite în anexa IV și includ, între altele, schimbul de informații, schimbul de documente scrise, participarea reciprocă la reuniuni, dispunerea în sală și schimbul de funcționari.
   2.   UE și UEO iau act de faptul că între Comisia Europeană și UEO se va stabili un model de acord financiar pentru a facilita punerea în aplicare rapidă și practică a deciziilor și acțiunilor UE care implică activități ale UEO în conformitate cu articolului 17 și care sunt finanțate în cadrul liniilor bugetare corespunzătoare ale bugetului general al Comunităților Europene.
   3.   UE și UEO iau act de faptul că, în cazurile în care acțiunile Comunității și cele ale UEO sunt complementare, se pot efectua schimburi și interacțiuni între Comisia Europeană și UEO.
   H.   Acorduri în materie de securitate
   1.   Secretarul General al Consiliului UE și Secretarul General al UEO au procedat la un schimb de corespondență cu privire la normele de securitate aplicabile tratamentului informațiilor clasificate transmise de la o organizație la cealaltă (a se vedea anexa V). Acest schimb prevede libera circulație, între secretariate, a informațiilor necesare bunei funcționări a relațiilor dintre UE și UEO în conformitate cu Tratatul privind Uniunea Europeană.
   2.   Președintele Comisiei Europene și Secretarul General al UEO au procedat la un schimb de corespondență cu privire la normele de securitate aplicabile tratamentului informațiilor clasificate schimbate (a se vedea anexa VI). Acest schimb prevede libera circulație, între Comisia Europeană și Secretariatul General al UEO, a informațiilor necesare bunei funcționări a relațiilor dintre UE și UEO în conformitate cu Tratatul privind Uniunea Europeană.
   3.   Acordurile menționate anterior nu aduc aduce atingere altor schimburi de informații oficiale între cele două organizații, care ar putea fi necesare pentru punerea în aplicare a dispozițiilor Tratatului privind Uniunea Europeană sau considerate necesare de organismele competente ale fiecărei organizații.
   LISTA ANEXELOR

                  Anexa I

            Modus operandi privind articolul 17 alineatul (3) din Tratatul privind Uniunea Europeană

                  Anexa II

            Decizia Consiliului UEO din 12 septembrie 1997 privind armonizarea succesiunii președințiilor Uniunii Europei Occidentale și Uniunii Europene

                  Anexa III

            Cooperarea dintre Secretariatul General al UEO și Secretariatul General al Consiliului UE

                  Anexa IV

            Cooperarea dintre UEO și Comisia Europeană

                  Anexa V

            Schimbul de corespondență cu privire la acordurile de securitate, între Secretarul General al Consiliului UE și Secretarul General al UEO

                  Anexa VI

            Schimbul de corespondență cu privire la acordurile de securitate, între președintele Comisiei Europene și Secretarul General al UEO


title: Decizia Consiliului din 15 noiembrie 1999 de încheiere a unui Protocol referitor la probleme veterinare care completează Acordul dintre Comunitatea Europeană, pe de o parte, și Guvernul Danemarcei și Guvernul Național din Insulele Faroe, pe de altă parte

text:
               03/Volumul 29

               RO

               Jurnalul Ofícial al Uniunii Europene

               261

         31999D0778

               L 305/25

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 15 noiembrie 1999
   de încheiere a unui Protocol referitor la probleme veterinare care completează Acordul dintre Comunitatea Europeană, pe de o parte, și Guvernul Danemarcei și Guvernul Național din Insulele Faroe, pe de altă parte
   (1997/778/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133 coroborat cu prima teză a primului paragraf de la articolul 300 alineatul (2) și articolul 300 alineatul (4),
   având în vedere propunerea Comisiei (1),
   întrucât Protocolul referitor la probleme veterinare care suplimentează Acordul dintre Comunitatea Europeană, pe de o parte, și Guvernul Danemarcei și Guvernul Național din Insulele Faroe, pe de altă parte, ar trebui aprobat,
   ADOPTĂ PREZENTA DECIZIE:
   Articolul 1
   Protocolul referitor la probleme veterinare care suplimentează Acordul dintre Comunitatea Europeană, pe de o parte, și Guvernul Danemarcei și Guvernul Național din Insulele Faroe, pe de altă parte, este aprobat în numele Comunității.
   Textul protocolului se atașează la prezenta decizie.
   Articolul 2
   Președintele Consiliului este autorizat să desemneze persoana (persoanele) abilitate să semneze protocolul în vederea angajării Comunității și să înainteze notificarea prevăzută la articolul 4 din protocol (2).
   Articolul 3
   Comisia, asistată de reprezentanții serviciilor veterinare ale statelor membre, reprezintă Comunitatea în cadrul sub-grupului veterinar înființat prin articolul 2 al Protocolului. Poziția Comunității în Comitetul mixt cu privire la recomandările subgrupului veterinar va fi stabilită de Consiliu, care decide cu majoritate calificată la propunerea Comisiei.
   Articolul 4
   Prezenta decizie intră în vigoare la data adoptării.

      Adoptată la Bruxelles, 15 noiembrie 1999.

            Pentru Consiliu

            Președintele

         K.HEMILÄ

      (1)  JO C 274, 28.9.1999, p. 11.

      (2)  Data intrării în vigoare a protocolului va fi publicată în Jurnalul Oficial al Comunităților Europene de către Secretariatul General al Consiliului.


title: Decizia Băncii Centrale Europene din 10 noiembrie 2006 privind conturile anuale ale Băncii Centrale Europene (BCE/2006/17)

text:
Anunţ juridic important

|

32006D0017(01)

Jurnalul Oficial L 348 , 11/12/2006 p. 0038 - 0051

		20061110Decizia Băncii Centrale Europenedin 10 noiembrie 2006privind conturile anuale ale Băncii Centrale Europene(BCE/2006/17)(2006/888/CE)CONSILIUL GUVERNATORILOR BĂNCII CENTRALE EUROPENE,având în vedere Statutul Sistemului European al Băncilor Centrale și al Băncii Centrale Europene, în special articolul 26.2,întrucât:(1) Decizia BCE/2002/11 din 5 decembrie 2002 privind conturile anuale ale Băncii Centrale Europene [1] (BCE) necesită modificări semnificative. De la 1 ianuarie 2007, Sistemul European al Băncilor Centrale (SEBC) folosește abordarea economică definită de Orientarea BCE/2006/16 din 10 noiembrie 2006 privind cadrul juridic al procedurilor contabile și al raportării financiare din Sistemul European al Băncilor Centrale [2] pentru înregistrarea tranzacțiilor valutare, a instrumentelor financiare exprimate în valută externă și a dobânzilor acumulate aferente. Din motive de claritate, este de dorit reformarea deciziei într-un singur text.(2) Deciziile BCE/2002/11, BCE/2005/12 și BCE/2006/3, care sunt înlocuite de prezenta decizie, ar trebui să fie abrogate,DECIDE:CAPITOLUL IDISPOZIȚII GENERALEArticolul 1Definiții(1) În sensul prezentei decizii, "Eurosistemul" și "băncile centrale naționale" (BCN) au același înțeles cu termenii din articolul 1 din Orientarea BCE/2006/16.(2) Alți termeni tehnici folosiți în prezenta decizie au același înțeles cu termenii din anexa II la Orientarea BCE/2006/16.Articolul 2Domeniu de aplicareNormele prevăzute de prezenta decizie se aplică conturilor anuale ale BCE, care includ bilanțul, elementele înscrise în registrele BCE în afara bilanțului, contul de profit și pierdere, precum și anexele la conturile anuale ale BCE.Articolul 3Principii contabile fundamentalePrincipiile contabile fundamentale definite la articolul 3 din Orientarea BCE/2006/16 se aplică, de asemenea, în sensul prezentei decizii.Articolul 4Înregistrarea elementelor de activ și pasivUn activ/pasiv financiar sau de alt tip este recunoscut în bilanțul BCE numai în conformitate cu articolul 4 din Orientarea BCE/2006/16.Articolul 5Criteriul economic și criteriul dateiArticolul 5 din Orientarea BCE/2006/16 se aplică prezentei decizii.CAPITOLUL IISTRUCTURA BILANȚULUI ȘI NORMELE DE EVALUARE A ELEMENTELOR DIN BILANȚArticolul 6Structura bilanțuluiStructura bilanțului se bazează pe structura stabilită în anexa I.Articolul 7Provizion pentru riscul valutar, riscul ratei dobânzii și riscul privind prețul auruluiLuând în considerare natura activităților BCE, Consiliul guvernatorilor poate constitui un provizion pentru riscul valutar, riscul ratei dobânzii și riscul privind prețul aurului în bilanțul BCE. Consiliul guvernatorilor decide cu privire la nivelul și utilizarea provizionului pe baza unei estimări motivate a expunerilor BCE la risc.Articolul 8Norme de evaluare a elementelor din bilanț(1) Pentru evaluarea elementelor din bilanț se utilizează cursurile și ratele curente de pe piață, cu excepția dispozițiilor contrare prevăzute în anexa I.(2) Reevaluarea aurului, a instrumentelor în valută externă, a valorilor mobiliare și a instrumentelor financiare, atât în bilanț, cât și în afara bilanțului, se efectuează la sfârșitul anului, la cursurile și ratele medii ale pieței.(3) Nu se face distincție între diferențele din reevaluare la preț și la curs de schimb pentru aur, ci se înregistrează o singură diferență din reevaluare pentru aur, bazată pe prețul monedei euro per unitate de măsură definită a aurului, preț determinat de cursul de schimb EUR/USD valabil la data de reevaluare. Reevaluarea se efectuează pentru fiecare monedă în parte în cazul schimburilor valutare, inclusiv tranzacțiile din bilanț și din afara bilanțului și pentru fiecare cod în parte (același tip/număr ISIN) pentru valorile mobiliare, cu excepția valorilor mobiliare incluse la postul "Alte active financiare", care sunt tratate în mod separat.Articolul 9Tranzacții reversibileTranzacțiile reversibile se înregistrează în conformitate cu articolul 8 din Orientarea BCE/2006/16.Articolul 10Instrumente de capitaluri proprii tranzacționabileTitluri de capital negociabile se înregistrează în conformitate cu articolul 9 din Orientarea BCE/2006/16. Toate literele de la articolul 9 alineatul (3) se aplică la BCE.CAPITOLUL IIICONSTATAREA REZULTATELORArticolul 11Constatarea rezultatelor(1) Articolul 11 alineatele (1), (2), (3), (5) și (7) din Orientarea BCE/2006/16 se aplică la constatarea rezultatelor.(2) Disponibilitățile din conturile speciale de reevaluare provenite din contribuțiile prevăzute la articolul 49.2 din Statut în privința băncilor centrale ale statelor membre pentru care derogările au fost abrogate se utilizează pentru a compensa descreșterile de valoare rezultate din reevaluare, atunci când acestea depășesc câștigurile anterioare din reevaluare înregistrate în contul standard de reevaluare corespunzător, prevăzut la articolul 11 alineatul (1) litera (c) din Orientarea BCE/2006/16, înainte de compensarea acestor descreșteri de valoare în conformitate cu articolul 33.2 din Statut. Disponibilitățile din conturile speciale de reevaluare în aur, valută externă și titluri de valoare se reduc pro rata în cazul unei reduceri a disponibilităților în activele respective.Articolul 12Costul tranzacțiilorArticolul 12 din Orientarea BCE/2006/16 se aplică prezentei decizii.CAPITOLUL IVNORME CONTABILE PENTRU INSTRUMENTELE DIN AFARA BILANȚULUIArticolul 13Norme generaleArticolul 13 din Orientarea BCE/2006/16 se aplică prezentei decizii.Articolul 14Tranzacții valutare la termen (forward)Tranzacțiile valutare la termen se înregistrează în conformitate cu articolul 14 din Orientarea BCE/2006/16.Articolul 15Swap-uri valutareSwap-urile valutare se înregistrează în conformitate cu articolul 15 din Orientarea BCE/2006/16.Articolul 16Contracte futures pe rata dobânziiContractele futures pe rata dobânzii se înregistrează în conformitate cu articolul 16 din Orientarea BCE/2006/16.Articolul 17Swap-uri pe rata dobânziiSwap-urile pe rata dobânzii se înregistrează în conformitate cu articolul 17 din Orientarea BCE/2006/16. Descreșterile de valoare rezultate din reevaluare înregistrate în contul de profit și pierdere la sfârșitul anului se amortizează în anii ulteriori prin metoda liniară.Articolul 18Contracte forward pe rata dobânziiAcordurile la termen pe rata dobânzii se înregistrează în conformitate cu articolul 18 din Orientarea BCE/2006/16.Articolul 19Tranzacții la termen (forward) cu titluri de valoareTranzacțiile la termen cu titluri de valoare se înregistrează în conformitate cu metoda A de la articolul 19 alineatul (1) din Orientarea BCE/2006/16.Articolul 20OpțiuniOpțiunile se înregistrează în conformitate cu articolul 20 din Orientarea BCE/2006/16.CAPITOLUL VBILANȚUL ANUAL PUBLICAT ȘI CONTUL ANUAL DE PROFIT ȘI PIERDERE PUBLICATArticolul 21Formate(1) Structura bilanțului anual publicat al BCE respectă modelul din anexa II.(2) Structura contului anual de profit și pierdere publicat respectă modelul din anexa III.CAPITOLUL VIDISPOZIȚII FINALEArticolul 22Dezvoltarea, aplicarea și interpretarea normelor(1) Comitetul pentru contabilitate și venituri monetare (AMICO) al SEBC raportează Consiliului guvernatorilor, prin intermediul Comitetului executiv, cu privire la evoluția, introducerea și aplicarea normelor contabile și de raportare financiară ale SEBC.(2) La interpretarea prezentei decizii, se ține seama de lucrările pregătitoare, de principiile contabile armonizate de dreptul comunitar și de standardele internaționale de contabilitate general acceptate.(3) În cazul în care un anumit tratament contabil nu este prevăzut de prezenta decizie și în absența unei decizii contrare a Consiliului guvernatorilor, BCE respectă principiile de evaluare în conformitate cu standardele internaționale de contabilitate, astfel cum au fost adoptate de Uniunea Europeană, aplicabile activităților și conturilor BCE.Articolul 23AbrogarePrin urmare, Deciziile BCE/2002/11, BC/2005/12 și BCE/2006/3 se abrogă. Trimiterile la deciziile abrogate se interpretează ca trimiteri la prezenta decizie și se citesc în conformitate cu tabelul de corespondență din anexa IV.Articolul 24Dispoziție finalăPrezenta decizie intră în vigoare la 1 ianuarie 2007.Adoptată la Frankfurt pe Main, 10 noiembrie 2006.Președintele BCEJean-Claude Trichet[1] JO L 58, 3.3.2003, p. 38. Decizie modificată ultima dată prin Decizia BCE/2006/3 (JO L 89, 28.3.2006, p. 56).[2] JO L 348, 11.12.2006, p. …--------------------------------------------------20061110ANEXA ISTRUCTURA BULANȚULUI ȘI NORMELE DE EVALUARE A ELEMENTELOR DIN BILANȚNotă: numerotarea se raportează la modelul de bilanț prezentat în anexa II.ACTIVEPost de bilanț | Clasificarea conținutului posturilor de bilanț | Principiu de evaluare |1. | Aur și creanțe în aur | Aur fizic (lingouri, monede, plăcuțe, pepite) în stoc sau "în curs de transport". Aur scriptic, precum soldurile conturilor la vedere în aur (conturi nealocate), depozite la termen și creanțe în aur rezultate din următoarele tranzacții: operațiuni de revalorizare sau de devalorizare și swap cu aur cu localizări diferite sau swap cu aur cu purități diferite (gold location or purity swaps),, în cazul în care intervalul dintre transfer și primire depășește o zi lucrătoare | Valoare de piață |2. | Creanțe exprimate în valută externă asupra rezidenților din afara zonei euro | Creanțe exprimate în valută externă asupra contrapărților rezidente în afara zonei euro, inclusiv instituții internaționale și supranaționale și bănci centrale din afara zonei euro | |2.1. | Creanțe asupra FMI | (a)Drepturi de tragere în cadrul tranșei de rezervă (net)Cotele naționale minus soldurile în euro aflate la dispoziția FMI. Contul nr. 2 al FMI (cont în euro pentru cheltuieli administrative) poate fi inclus în această poziție sau la postul "Angajamente exprimate în euro față de rezidenți din afara zonei euro" | (a)Drepturi de tragere în cadrul tranșei de rezervă (net)Valoare nominală, conversie la cursul de schimb al pieței la sfârșitul anului |(b)Drepturi speciale de tragereDețineri de drepturi speciale de tragere (brut) | (b)Drepturi speciale de tragereValoare nominală, conversie la cursul de schimb al pieței la sfârșitul anului |(c)Alte creanțeAcorduri generale de împrumut (AGI) (General Agreement to borrow/GAB), credite în cadrul acordurilor speciale de împrumut, depozite în cadrul Instrumentului de Reducere a Sărăciei si de Crestere (IRSC) (Poverty Reduction and Growth Facility/PRGF) | (c)Alte creanțeValoare nominală, conversie la cursul de schimb al pieței la sfârșitul anului |2.2. | Conturi la bănci, plasamente în titluri de valoare, împrumuturi externe și alte active externe | (a)Conturi la bănci din afara zonei euroConturi curente, depozite la termen, depozite cu scadență de o zi (day-to-day money), tranzacții de deport (reverse repo) | (a)Conturi la bănci din afara zonei euroValoare nominală, conversie la cursul de schimb al pieței la sfârșitul anului |(b)Plasamente în titluri de valoare, altele decât acțiuni, participații și alte titluri din postul de activ "Alte active financiare", din afara zonei euroObligațiuni pe termen lung și pe termen mediu negociabile, bonuri, obligațiuni cu cupon zero, titluri de pe piața monetară (money market paper), toate emise de rezidenți din afara zonei euro | (b)Titluri de valoare tranzacționabilePrețul pieței și cursul de schimb al pieței la sfârșitul anului |(c)Împrumuturi externe (depozite)Împrumuturi acordate rezidenților din afara zonei euro și titluri netranzacționabile, altele decât acțiuni, participații și alte titluri din postul de activ "Alte active financiare", emise de rezidenți din afara zonei euro | (c)Împrumuturi externeDepozite la valoare nominală, titluri netranzacționabile înregistrate la cost, ambele convertite la cursul de schimb al pieței la sfârșitul anului |(d)Alte active externeBancnote și monede din afara zonei euro | (d)Alte active externeValoare nominală, conversie la cursul de schimb al pieței la sfârșitul anului |3. | Creanțe exprimate în valută externă asupra rezidenților zonei euro | (a)Titluri de valoareObligațiuni pe termen mediu și lung negociabile, bonuri, obligațiuni cu cupon zero, titluri de pe piața monetară, altele decât acțiuni, participații și alte titluri din postul de activ "Alte active financiare" | (b)Titluri de valoare tranzacționabilePrețul pieței și cursul de schimb al pieței la sfârșitul anului |(b)Alte creanțeTitluri de valoare netranzacționabile, altele decât acțiuni, participații și alte titluri din postul de activ "Alte active financiare", credite, depozite, tranzacții de deport, împrumuturi diverse | (b)Alte creanțeDepozite la valoare nominală, titluri netranzacționabile înregistrate la cost, ambele convertite la cursul de schimb al pieței la sfârșitul anului |4. | Creanțe exprimate în euro asupra rezidenților din afara zonei euro | | |4.1. | Conturi la bănci, plasamente în titluri de valoare și împrumuturi | (a)Conturi la bănci din afara zonei euroConturi curente, depozite la termen, depozite cu scadență de o zi (day-to-day money), tranzacții de deport legate de gestionarea titlurilor de valoare exprimate în euro | (a)Conturi la bănci din afara zonei euroValoare nominală |(b)Plasamente în titluri, altele decât acțiuni, participații și alte titluri din postul de activ "Alte active financiare" din afara zonei euroObligațiuni pe termen lung și pe termen mediu negociabile, bonuri, obligațiuni cu cupon zero, titluri de pe piața monetară (money market paper), toate emise de rezidenți din afara zonei euro | (b)Titluri tranzacționabilePrețul pieței la sfârșitul anului |(c)Împrumuturi acordate în afara zonei euroÎmprumuturi acordate rezidenților din afara zonei euro și titluri de valoare netranzacționabile emise de rezidenți din afara zonei euro | (c)Împrumuturi acordate în afara zonei euroDepozite la valoare nominală, titluri netranzacționabile înregistrate la cost |(d)Titluri de valoare emise de entități din afara zonei euroTitluri emise de organizații internaționale și supranaționale, ca de exemplu BEI, indiferent de localizarea geografică | (d)Titluri de valoare emise de entități din afara zonei euroPrețul pieței la sfârșitul anului |4.2. | Creanțe rezultate din facilitatea de credit în cadrul MCS II (ERM II) (mecanismul de schimb valutar) | Împrumuturi acordate în conformitate cu condițiile MCS II | Valoare nominală |5. | Împrumuturi în euro acordate instituțiilor de credit din zona euro, legate de operațiuni de politică monetară | Posturile 5.1-5.5: tranzacții în funcție de instrumentele respective de politică monetară descrise în anexa I la Orientarea BCE/2000/7 din 31 august 2000 privind instrumentele și procedurile de politică monetară ale Eurosistemului [1] | |5.1. | Operațiuni principale de refinanțare | Tranzacții reveresibile regulate în vederea furnizării de lichidități, cu frecvență săptămânală și o scadență normală de o săptămână | Valoare nominală sau costul repo |5.2. | Operațiuni de refinanțare pe termen mai lung | Tranzacții reveresibile regulate în vederea furnizării de lichidități, cu frecvență lunară și o scadență normală de trei luni | Valoare nominală sau costul repo |5.3. | Operațiuni de ajustare sub formă de tranzacții reversibile | Tranzacții reversibile, executate ca tranzacții ad hoc în scopuri de ajustare | Valoare nominală sau costul repo |5.4. | Operațiuni structurale sub formă de tranzacții reversibile | Tranzacții reversibile de ajustare a poziției structurale a Eurosistemului în raport cu sectorul financiar | Valoare nominală sau costul repo |5.5. | Facilitate de creditare marginală | Facilitate de a obține lichidități overnight, la o rată prestabilită a dobânzii contra unor active eligibile (facilitate permanentă) | Valoare nominală sau costul repo |5.6. | Credite legate de apeluri în marjă | Credite suplimentare acordate instituțiilor de credit, provenite din creșteri ale valorii activelor suport aferente altor credite acordate acestor instituții de credit | Valoare nominală sau cost |6. | Alte creanțe exprimate în euro asupra instituțiilor de credit din zona euro | Conturi curente, depozite la termen, depozite cu scadență de o zi, tranzacții de deport în legătură cu gestionarea portofoliilor de titluri de valoare din postul de activ "Titluri ale rezidenților din zona euro exprimate în euro", inclusiv tranzacțiile rezultate din transformarea fostelor rezerve în valută externă ale zonei euro și alte creanțe. Conturi corespondente cu instituțiile de credit străine din zona euro. Alte creanțe și operațiuni fără legătură cu operațiunile de politică monetară ale Eurosistemului | Valoare nominală sau cost |7. | Titluri de valoare ale rezidenților din zona euro exprimate în euro | Titluri de valoare tranzacționabile, altele decât acțiuni, participații și alte titluri din postul de activ "Alte active financiare": obligațiuni pe termen lung și pe termen mediu, bonuri, obligațiuni cu cupon zero, titluri de pe piața monetară deținute direct, inclusiv titluri de stat provenite din perioada anterioară creării UEM, exprimate în euro; certificate de depozit emise de BCE cumpărate în scopuri de ajustare | Prețul pieței la sfârșitul anului |8. | Datorii în euro ale administrațiilor publice | Creanțe asupra administrației publice provenite din perioada anterioară creării UEM (titluri netranzacționabile, împrumuturi) | Depozite/împrumuturi la valoare nominală, titluri netranzacționabile înregistrate la cost |9. | Creanțe intra-Eurosistem | | |9.1. | Creanțe legate de biletele la ordin în contrapartidă cu emisiunile BCE de certificate de creanță | Post numai în bilanțul BCE Bilete la ordin emise de BCN în cadrul acordului de andosare (back-to-back agreement) în legătură cu certificatele de creanță emise de către BCE | Valoare nominală |9.2. | Creanțe legate de alocarea bancnotelor euro în cadrul Eurosistemului | Creanțe legate de emisiunile de bancnote de către BCE, în conformitate cu Decizia BCE/2001/15 din 6 decembrie 2001 privind emisiunea de bancnote euro [2] | Valoare nominală |9.3. | Alte creanțe din cadrul Eurosistemului (net) | Poziție netă a următoarelor subposturi: | |(a)Creanțe nete provenite din soldurile conturilor TARGET și ale conturilor corespondente ale BCN, adică cifra netă a creanțelor și angajamentelor - a se vedea, de asemenea, postul de pasiv "Alte pasive în cadrul Eurosistemului" (net) | (a)Valoare nominală |(b)Alte creanțe intra-Eurosistem care pot apărea, inclusiv distribuirea provizorie către BCN a veniturilor BCE din emisiunea bancnotelor euro | (b)Valoare nominală |10. | Elemente în curs de decontare | Soldurile conturilor de decontare (creanțe), inclusiv cecurile în curs de încasare | Valoare nominală |11. | Alte active | | |11.1. | Monede din zona euro | Monede euro | Valoare nominală |11.2. | Imobilizări corporale și necorporale | Terenuri și clădiri, mobilier și echipamente (inclusiv echipamente informatice ), software | Cost minus amortizarea Amortizarea este alocarea sistematică a valorii depreciabile a unui activ pe parcursul duratei sale de viață utilă. Durata de viață utilă este perioada în care un activ fix poate fi folosit de entitatea în cauză. Durata de viață utilă a activelor imobilizate individuale poate fi revizuită în mod sistematic, în cazul în care previziunile diferă de estimările precedente. Activele principale pot include componente cu durate diferite de viață utilă. Durata de viață a respectivelor componente se evaluează individual. Capitalizarea cheltuielilor: limitată (pentru cheltuieli mai mici de 10000 EUR fără TVA nu se capitalizează) |11.3. | Alte active financiare | Instrumente de capitaluri proprii, participații și investiții în filialeTitluri de valoare deținute ca un portofoliu cu destinațieImobilizări financiareTranzacții de deport cu instituții de credit privind gestionarea portofoliilor de titluri din acest post | (a)Instrumente de capitaluri proprii tranzacționabileValoare de piață(b)Participații și acțiuni nelichideCost, sub rezerva deprecierii(c)Investiții în filiale sau interese semnificativeValoare netă a activului(d)Titluri tranzacționabileValoare de piață(e)Titluri netranzacționabileCost(f)Imobilizări financiareCost, sub rezerva deprecieriiPrimele/disconturile sunt amortizate În cazul instrumentelor de capitaluri proprii, normele detaliate sunt prevăzute la articolul 10 din prezenta decizie. |11.4. | Diferențe din reevaluarea instrumentelor din afara bilanțului | Rezultatele evaluării tranzacțiilor valutare la termen, a swap-urilor valutare, a swap-urilor pe rata dobânzii, a contractelor forward pe rata dobânzii, tranzacțiilor la termen cu titluri de valoare, a operațiunilor de schimb valutar la vedere de la data tranzacției la data decontării | Poziția netă între tranzacția la termen și tranzacția la vedere, la cursul de schimb al pieței |11.5. | Dobânzi acumulate și cheltuieli anticipate | Venituri neexigibile, dar care se atribuie perioadei de raportare. Cheltuieli anticipate și dobânzi acumulate plătite [3] | Valoare nominală, valută externă convertită la cursul pieței |11.6. | Diverse | (a)Avansuri, împrumuturi, alte elemente minore. Împrumuturi în contul unor terți | (a)Valoare nominală/cost |(b)Investiții legate de depozitele în aur ale clienților | (b)Valoare de piață |(c)Active nete cu titlu de pensii | (c)În conformitate cu articolul 22 alineatul (3) |12. | Pierderea exercițiului financiar | | Valoare nominală |PASIVEPost de bilanț | Clasificarea conținutului posturilor de bilanț | Principiu de evaluare |1. | Bancnote în circulație | Bancnote euro emise de BCE, în conformitate cu Decizia BCE/2001/15 | Valoare nominală |2. | Angajamente exprimate în euro față de instituții de credit din zona euro legate de operațiuni de politică monetară | Posturile 2.1, 2.2, 2.3 și 2.5: depozite în euro astfel cum sunt descrise în anexa I la Orientarea BCE/2000/7 | |2.1. | Conturi curente (inclusiv mecanismul rezervelor minime obligatorii) | Conturi în euro ale instituțiilor de credit incluse pe lista instituțiilor financiare care intră sub incidența regimului rezervelor minime obligatorii, în conformitate cu Statutul. Acest post conține în principal conturile utilizate pentru deținerea rezervelor minime obligatorii. | Valoare nominală |2.2. | Facilitate de depozit | Depozite overnight la o rată predeterminată a dobânzii (facilitate permanentă) | Valoare nominală |2.3. | Depozite la termen | Fond pentru absorbția de lichidități în cadrul operațiunilor de ajustare | Valoare nominală |2.4. | Operațiuni de ajustare sub formă de tranzacții reversibile | Tranzacții în scopuri de politică monetară, destinate absorbției de lichidități | Valoare nominală sau costul repo |2.5. | Depozite legate de apeluri în marjă | Depozite ale instituțiilor de credit, rezultate din devalorizarea activelor suport aferente creditelor acordate acestor instituții de credit | Valoare nominală |3. | Alte angajamente, exprimate în euro față de instituții de credit din zona euro | Tranzacții de report legate de tranzacții simultane de deport pentru gestionarea portofoliilor de titluri de valoare din elementul de active "Titluri de valoare exprimate în euro ale rezidenților din zona euro". Alte operațiuni care nu sunt legate de operațiunile de politică monetară a Eurosistemului. Nu se includ conturile curente ale instituțiilor de credit | Valoare nominală sau cost ul repo |4. | Certificate de creanță emise de BCE | Element numai în bilanțul BCE Certificate de creanță descrise în anexa I la Orientarea BCE/2000/7 Titluri cu discont, emise în scopul absorbției de lichidități | Valoare nominală |5. | Angajamente exprimate în euro față de alți rezidenți ai zonei euro | | |5.1. | Administrație publică | Conturi curente, depozite la termen, depozite la vedere | Valoare nominală |5.2. | Alte angajamente | Conturile curente ale personalului, societăților comerciale și clienților, inclusiv ale instituțiilor financiare care figurează pe lista instituțiilor scutite de obligația constituirii rezervelor minime obligatorii – a se vedea postul de pasiv 2.1 etc.; depozite la termen, depozite la vedere | Valoare nominală |6. | Angajamente exprimate în euro față de rezidenți din afara zonei euro | Conturi curente, depozite la termen, depozite la vedere, inclusiv conturile constituite în vederea efectuării de plăți și conturile constituite pentru gestionarea rezervelor: ale altor bănci, ale băncilor centrale, ale instituțiilor internaționale/supranaționale, inclusiv Comisia Comunităților Europene; conturi curente ale altor deponenți. Operațiuni repo legate de operațiuni de deport simultane pentru gestionarea titlurilor exprimate în euro. Soldurile conturilor TARGET ale băncilor centrale ale statelor membre care nu au adoptat euro | Valoare nominală sau costul repo |7. | Angajamente exprimate în valută externă față de rezidenți ai zonei euro | Conturi curente. Angajamente în cadrul tranzacțiilor repo; de obicei, tranzacții de investiții cu active exprimate în valută externă sau aur | Valoare nominală, conversie la cursul de schimb al pieței la sfârșitul anului |8. | Angajamente exprimate în valută externă față de rezidenți din afara zonei euro | | |8.1. | Depozite, solduri și alte angajamente | Conturi curente. Angajamente în cadrul tranzacțiilor repo; de obicei, tranzacții de investiții cu active exprimate în valută externă sau aur | Valoare nominală, conversie la cursul de schimb al pieței la sfârșitul anului |8.2. | Angajamente provenite din facilitatea de credit în cadrul MCS II (mecanismul de schimb valutar) | Împrumuturi în condițiile MCS II (mecanismului de schimb valutar) | Valoare nominală, conversie la cursul de schimb al pieței la sfârșitul anului |9. | Contrapartida pentru drepturile speciale de tragere alocate de FMI | Post exprimat în DST care indică valoarea DST alocate inițial țării/BCN respective | Valoare nominală, conversie la cursul de schimb al pieței la sfârșitul anului |10. | Angajamente intra-Eurosistem | | |10.1. | Angajamente echivalente transferului de rezerve valutare | Post numai în bilanțul BCE, exprimat în euro | Valoare nominală |10.2. | Alte angajamente în cadrul Eurosistemului (net) | Poziția netă a următoarelor subposturi: | |(a)Angajamente nete provenite din soldurile conturilor TARGET și ale conturilor corespondente ale BCN, adică cifra netă a creanțelor și angajamentelor - a se vedea și postul de activ "Alte creanțe în cadrul Eurosistemului (net)" | (a)Valoare nominală |(b)Alte angajamente intra-Eurosistem care pot apărea, inclusiv distribuirea provizorie către BCN a veniturilor BCE din bancnotele euro | (b)Valoare nominală |11. | Elemente în curs de decontare | Solduri conturilor de decontare (pasive), inclusiv transferurile în curs | Valoare nominală |12. | Alte pasive | | |12.1. | Diferențe din reevaluarea instrumentelor din afara bilanțului | Rezultatele evaluării tranzacțiilor valutare la termen, a swap-urilor valutare, a swap-urilor pe rata dobânzii, a contractelor la termen pe rata dobânzii, a tranzacțiilor la termen cu titluri, a operațiunilor de schimb valutar la vedere de la data tranzacției la data decontării | Poziția netă între poziția la termen și poziția spot, la cursul de schimb al pieței |12.2. | Dobânzi acumulate și venituri colectate în avans | Cheltuieli care ajung la scadență în viitor, dar sunt aferente perioadei de raportare. Venituri încasate în perioada de raportare, dar sunt aferente unei perioade viitoare | Valoare nominală, conversie la cursul de schimb al pieței la sfârșitul anului |12.3. | Diverse | (a)Impozite de plătit (conturi de așteptare). Conturi de acoperire a creditelor (în valută externă) sau a garanțiilor. Operațiuni de report cu instituții de credit legate în legătură cu tranzacții simultane de deport pentru gestionarea portofoliilor de titluri de valoare din postul de activ "Alte active financiare". Depozite obligatorii, altele decât depozitele de rezerve. Alte elemente minore. Angajamente în contul terților. | (b)Valoare nominală sau costul repo |(b)Depozite în aur ale clienților | (b)Valoare de piață |(c)Pasive nete cu titlu de pensii | (c)În conformitate cu articolul 22 alineatul (3) |13. | Provizioane | Pentru riscurile asociate cursului de schimb, ratei dobânzii și prețului aurului și în alte scopuri, de exemplu cheltuieli viitoare estimate și contribuții în conformitate cu articolul 49.2 din Statut în ceea ce privește băncile centrale ale statelor membre ale căror derogări au fost abrogate | Cost/valoare nominală |14. | Conturi de reevaluare | (a)Conturi de reevaluare legate de fluctuații de preț pentru aur, pentru fiecare tip de valoare mobiliară exprimată în euro, pentru fiecare tip de tiltu exprimat în valută externă, pentru opțiuni; diferențele din evaluarea de piață legate de instrumentele derivate pe riscul ratei dobânzii; conturi de reevaluare legate de fluctuații ale cursului de schimb pentru fiecare poziție valutară netă deținută, inclusiv swap-urile valutare/contractele la termen pe cursul de schimb și DST(b)Conturi de reevaluare speciale provenite din contribuțiile în conformitate cu articolul 49.2 din Statut în ceea ce privește băncile centrale ale statelor membre ale căror derogări au fost abrogate - a se vedea articolul 11 alineatul (2) | Diferența de reevaluare între costul mediu și valoarea de piață, cursul de schimb convertit la cursul pieței |15. | Capital și rezerve | | |15.1. | Capital | Capital vărsat | Valoare nominală |15.2. | Rezerve | Rezerve legale, în conformitate cu articolul 33 din Statut și contribuțiile în conformitate cu articolul 49.2 din Statut pentru băncile centrale ale statelor membre ale căror derogări au fost abrogate | Valoare nominală |16. | Profitul exercițiului financiar | | Valoare nominală |[1] JO L 310, 11.12.2000, p. 1.[2] JO L 337, 20.12.2001, p. 52.[3] Adică dobânda acumulată achiziționată cu un titlu.--------------------------------------------------20061110ANEXA IIBilanțul anual al BCE(milioane EUR) [1] |Active | Anul de raportare | Anul precedent | Pasive | Anul de raportare | Anul precedent |1Active și creanțe în aur2Creanțe exprimate în valută externă asupra rezidenților din afara zonei euro2.1Creanțe asupra FMI2.2Conturi la bănci, plasamente în titluri de valoare, împrumuturi externe și alte active externe3Creanțe exprimate în valută externă asupra rezidenților zonei euro4Creanțe exprimate în euro asupra rezidenților din afara zonei euro4.1Conturi la bănci, plasamente în titluri de valoare și împrumuturi4.2Creanțe rezultate din facilitatea de credit în cadrul MCS II (mecanismul de schimb valutar)5Împrumuturi în euro acordate instituțiilor de credit din zona euro, legate de operațiuni de politică monetară5.1Operațiuni principale de refinanțare5.2Operațiuni de refinanțare pe termen mai lung5.3Operațiuni de ajustare sub formă de tranzacții reversibile5.4Operațiuni structurale reversibile5.5Facilitate de creditare marginală5.6Credite legate de apeluri în marjă6Alte creanțe exprimate în euro asupra instituțiilor de credit din zona euro7Titluri de valoare exprimate în euro ale rezidenților din zona euro8Datorii în euro ale administrației publice9Creanțe intra-Eurosistem9.1Creanțe legate de biletele la ordin în contrapartidă cu emisiunile BCE de certificate de creanță9.2Creanțe legate de alocarea bancnotelor euro în cadrul Eurosistemului9.3Alte creanțe în cadrul Eurosistemului (net)10Elemente în curs de decontare11Alte active11.1Monede din zona euro11.2Imobilizări corporale și necorporale11.3Alte active financiare11.4Diferențe din reevaluarea instrumentelor din afara bilanțului11.5Dobânzi acumulate și cheltuieli estimate11.6Diverse12Pierderea exercițiului financiar | | | 1Bancnote în circulație2Angajamente exprimate în euro față de instituții de credit din zona euro legate de operațiuni de politică monetară2.1Conturi curente (inclusiv mecanismul rezervelor minime obligatorii)2.2Facilitate de depozit2.3Depozite la termen2.4Operațiuni de ajustare sub formă de tranzacții reversibile2.5Depozite legate de apeluri în marjă3Alte angajamente exprimate în euro față de instituții de credit din zona euro4Certificate de creanță emise de BCE5Angajamente exprimate în euro față de alți rezidenți ai zonei euro5.1Administrație publică5.2Alte angajamente6Angajamente exprimate în euro față de rezidenți din afara zonei euro7Angajamente exprimate în valută externă față de rezidenți ai zonei euro8Angajamente exprimate în valută externă față de rezidenți din afara zonei euro8.1Depozite, solduri și alte angajamente8.2Angajamente rezultate din facilitatea de credit în cadrul MCS II (mecanismul de schimb valutar)9Contrapartida pentru drepturile speciale de tragere alocate de FMI10Angajamente intra-Eurosistem10.1Angajamente echivalente cu transferul de rezerve valutare10.2Alte angajamente în cadrul Eurosistemului (net)11Elemente în curs de decontare12Alte pasive12.1Diferențe din reevaluarea instrumentelor din afara bilanțului12.2Dobânzi acumulate și venituri colectate în avans12.3Diverse13Provizioane14Conturi de reevaluare15Capital și rezerve15.1Capital15.2Rezerve16Profitul exercițiului financiar | | |Total active | | | Total pasive | | |[1] BCE poate publica alternativ sume exacte în euro sau sume rotunjite în alt mod.--------------------------------------------------20061110ANEXA IIICONTUL DE PROFIT ȘI PIERDERE PUBLICAT AL BCE(milioane EUR) [1] |Contul de profit și pierdere pentru exercițiul financiar încheiat la 31 decembrie … | Anul de raportare | Anul precedent |1.1.1. | Venituri din dobânzi la activele din rezervele valutare | | |1.1.2. | Venituri din dobânzi rezultate din alocarea bancnotelor euro în cadrul Eurosistemului | | |1.1.3. | Alte venituri din dobânzi | | |1.1. | Venituri din dobânzi | | |1.2.1. | Remunerarea creanțelor BCN cu privire la rezervele valutare transferate | | |1.2.2. | Alte cheltuieli privind dobânzile | | |1.2. | Cheltuieli privind dobânzile | | |1. | Venit net din dobânzi | | |2.1. | Câștiguri/pierderi realizate din operațiuni financiare | | |2.2. | Reduceri ale valorii activelor și pozițiilor financiare | | |2.3. | Transfer către/din provizioane pentru riscul valutar și riscul privind prețurile | | |2. | Rezultatul net al operațiunilor financiare, al reducerilor de valoare și al provizioanelor pentru riscuri | | |3.1 | Venituri din taxe și comisioane | | |3.2 | Cheltuieli cu taxe și comisioane | | |3. | Venituri/cheltuieli nete din/cu taxe și comisioane [2] | | |4. | Venituri din acțiuni și participații | | |5. | Alte venituri | | |Venit net total | | |6. | Cheltuieli de personal [3] | | |7. | Cheltuieli administrative [3] | | |8. | Amortizarea imobilizărilor corporale și necorporale | | |9. | Servicii de producere a bancnotelor [4] | | |10. | Alte cheltuieli | | |(Pierderea)/Profitul exercițiului financiar | | |[1] BCE poate publica alternativ sumele exacte în euro sau sumele rotunjite în alt mod.[2] Defalcarea între venituri și cheltuieli poate fi oferită alternativ în notele explicative la conturile anuale.[3] Inclusiv provizioanele administrative.[4] Acest post se utilizează în cazul în care producția de bancnote este încredințată unui terț (pentru costul serviciilor oferite de companii externe care produc bancnote în numele băncilor centrale). Se recomandă să se înregistreze costurile apărute în legătură cu emisiunea de bancnote euro în contul de profit și pierdere pe măsură ce acestea sunt facturate sau efectuate în alt mod; a se vedea de asemenea Orientarea BCE/2006/16.--------------------------------------------------20061110ANEXA IVTABEL DE CORESPONDENȚĂDecizia BCE/2002/11 | Prezenta decizie |— | Articolul 7 |Articolul 7 | Articolul 8 |Articolul 8 | Articolul 9 |Articolul 9 | Articolul 10 |Articolul 10 | Articolul 11 |Articolul 11 | Articolul 12 |Articolul 12 | Articolul 13 |Articolul 13 | Articolul 14 |Articolul 14 | Articolul 15 |Articolul 15 | Articolul 16 |Articolul 16 | Articolul 17 |Articolul 17 | Articolul 18 |Articolul 18 | Articolul 19 |— | Articolul 20 |Articolul 19 | Articolul 21 |Articolul 20 | Articolul 22 |Articolul 21 | Articolul 23 |Articolul 22 | Articolul 24 |--------------------------------------------------


title: Decizia Parlamentului European din 5 mai 2010 referitoare la descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2008

text:
               25.9.2010

               RO

               Jurnalul Oficial al Uniunii Europene

               L 252/196

         DECIZIA PARLAMENTULUI EUROPEAN
   din 5 mai 2010
   referitoare la descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2008
   (2010/542/UE)
   PARLAMENTUL EUROPEAN,
   având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2008,
   având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2008, însoțit de răspunsurile Fundației (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (3), în special articolul 16,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0088/2010),

               1.

               acordă directorului Fundației Europene pentru Îmbunătățirea Condițiilor de Viață și de Muncă descărcarea de gestiune pentru execuția bugetului Fundației aferent exercițiului financiar 2008;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Fundației Europene pentru Îmbunătățirea Condițiilor de Viață și de Muncă, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 142.

      (2)  JO L 248, 16.9.2002, p. 1.

      (3)  JO L 139, 30.5.1975, p. 1.

      (4)  JO L 357, 31.12.2002, p. 72.
    ---documentbreak---

               25.9.2010

               RO

               Jurnalul Oficial al Uniunii Europene

               L 252/198

         REZOLUȚIA PARLAMENTULUI EUROPEAN
   din 5 mai 2010
   conținând observațiile care fac parte integrantă din decizia privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2008
   PARLAMENTUL EUROPEAN,
   având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2008,
   având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2008, însoțit de răspunsurile fundației (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (3), în special articolul 16,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0088/2010),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2008 și cu privire la legalitatea și regularitatea operațiunilor subiacente;

               B.

               întrucât, la 23 aprilie 2009, Parlamentul a acordat directorului Fundației Europene pentru Îmbunătățirea Condițiilor de Viață și de Muncă descărcarea de gestiune pentru execuția bugetului Fundației aferent exercițiului financiar 2007 (5), iar în rezoluția sa care însoțea decizia de descărcare de gestiune:

                           —

                           regreta faptul că în 2007, la fel ca în 2006, Curtea a depistat deficiențe în procedurile de recrutare; îndeosebi, Curtea a descoperit, din nou, un caz în care criteriile de selecție nu erau definite în conformitate cu anunțul de post vacant;

                           —

                           își exprima îngrijorarea pentru faptul că Curtea a descoperit, în trei proceduri de achiziții publice, următoarele anomalii:

                                       (a)

                                       procedura de evaluare financiară a unui contract nu era clar definită în caietul de sarcini;

                                       (b)

                                       criteriile de selecție nu permiteau evaluarea corespunzătoare a capacității financiare a candidaților,

               1.

               își exprimă satisfacția că Curtea de Conturi a constatat legalitatea și regularitatea conturilor anuale ale Fundației pentru exercițiul financiar 2008;

      Performanțe

               2.

               ia act de faptul că, în 2007, Fundația a făcut o evaluare ex post a programului de lucru pentru 2001-2004 pentru a determina impactul, valoarea adăugată și eficacitatea programului de lucru; felicită Fundația că a demonstrat, prin această evaluare, că obiectivele planificate au fost realizate cu eficacitate; constată, în plus, că datele recente incluse în evaluarea agențiilor mandatată de Comisie în 2009 au arătat că Fundația și-a îndeplinit în mod eficient obiectivele și în 2008;

               3.

               felicită Fundația pentru lansarea unui alt exercițiu de evaluare ex post a programului de lucru pentru 2005-2008; solicită, în consecință, Fundației să îl țină la curent cu privire la rezultatele acestei evaluări pentru a determina mai bine impactul său, valoarea sa adăugată și eficacitatea sa în această perioadă specifică;

               4.

               solicită Fundației să prezinte, în tabelul care trebuie anexat la viitorul raport al Curții de Conturi, o comparație între operațiunile realizate în exercițiul care face obiectul descărcării de gestiune și cele realizate în exercițiul precedent pentru a permite autorității care acordă descărcarea de gestiune să evalueze mai bine performanțele Fundației de la un exercițiu la altul;

      Cheltuieli operaționale reportate

               5.

               observă că, potrivit Curții, suma reportată a reprezentat mai mult de 55 % din credite (și anume 4 900 000 EUR) pentru exercițiul 2008; ia totuși act de răspunsul Fundației care declară că există deficiențe, dar că nivelul creditelor reportate este mai mic decât a arătat Curtea (10 %), din cauză că era deja prevăzut, în programarea anuală a Fundației, că va reporta 45 % din titlul 3, pe de o parte, din cauza duratei contractelor de studiu și, pe de altă parte, din cauza calendarului de plată al Fundației; subliniază totuși că această situație a scos în evidență deficiențe care afectează planificarea și programarea activităților operaționale ale Fundației și contravine principiului anualității; solicită, în consecință, Fundației să ia măsuri pentru a evita această situație în viitor și pentru a informa autoritatea care acordă descărcarea de gestiune cu privire la aceasta;

      Transferuri bugetare fără documente justificative

               6.

               ia act de constatarea Curții potrivit căreia transferurile bugetare nu au fost justificate în mod satisfăcător, nefiind prezentată nicio estimare a necesităților, iar consiliul de administrație nefiind informat în acest sens; felicită totuși Fundația pentru că a înlăturat în prezent această deficiență;

      Proceduri de achiziții

               7.

               solicită Fundației să ia măsuri pentru a îmbunătăți monitorizarea îndeplinirii contractelor sale, precum și programarea procedurilor sale de achiziții, lansând noi proceduri de ofertare cu mult timp înainte de încheierea contractului corespondent; în acest sens, subliniază precizarea făcută de Curte conform căreia Fundația a prelungit în două cazuri în mod neregulamentar contracte, depășind durata maximă autorizată, iar într-un alt caz nu a justificat procedura negociată;

      Resurse umane

               8.

               solicită conducerii Fundației să ia măsurile care se impun pentru a anticipa mai bine, în cadrul gestiunii resurselor umane, plecarea unor colaboratori-cheie, cu respectarea obligațiilor privind execuția bugetară;

               9.

               solicită Fundației să indice în mod transparent efectivele de personal, inclusiv agenții contractuali (87 de persoane), în raportul de activitate;

               10.

               felicită Fundația pentru adoptarea, în 2008, a unor proceduri de recrutare care respectă recomandările formulate de Curte în ultimii doi ani; constată, în special, că Curtea nu a mai descoperit deficiențe în procedurile de recrutare ale Fundației (de exemplu, în criteriile de selecție) care nu garantau transparența și caracterul nediscriminatoriu al acestor proceduri;

      Audit intern

               11.

               este îngrijorat din cauză că situațiile financiare ale Fundației pentru exercițiul 2008 au fost de o calitate nesatisfăcătoare și insuficient de coerente cu situația conturilor din 2007 și, în consecință, au trebuit să facă obiectul unor corecții importante în timpul auditului; ia act de faptul că această situație se explică prin faptul că Fundația a trebuit să recruteze un agent interimar pentru o scurtă perioadă de timp pentru a închide conturile exercițiului 2008 și că, în plus, nu s-a asigurat o tranziție adecvată între contabili; solicită, prin urmare, Fundației să evite producerea unei situații similare în viitor;

               12.

               confirmă că, din cele 54 de recomandări formulate de Serviciul de Audit Intern (IAS), 26 au fost puse în aplicare încă din 2006; observă că, din cele 28 de recomandări care mai trebuie puse în aplicare, 8 sunt considerate „foarte importante”; în special, îndeamnă Fundația să instituie restul standardelor de control intern (și anume delegarea pentru actorii financiari), să urmărească implementarea celorlalte standarde de control intern (și anume, coordonarea eficientă a sistemului de control intern și respectarea Regulamentului financiar și a normelor sale de aplicare în ceea ce privește procedurile de achiziții) și să introducă un sistem eficient de planificare și monitorizare (de exemplu, prin crearea unui sistem de evaluare a riscurilor pentru activitățile Fundației, introducând o metodologie bazată pe activități și instrumente informatice de monitorizare);

               13.

               face trimitere, pentru alte observații cu caracter orizontal care însoțesc decizia de descărcare de gestiune, la Rezoluția sa din 5 mai 2010 (6) referitoare la performanțele, gestiunea financiară și controlul agențiilor.

      (1)  JO C 304, 15.12.2009, p. 142.

      (2)  JO L 248, 16.9.2002, p. 1.

      (3)  JO L 139, 30.5.1975, p. 1.

      (4)  JO L 357, 31.12.2002, p. 72.

      (5)  JO L 255, 26.9.2009, p. 190.

      (6)  Texte adoptate, P7_TA(2010)0139 (a se vedea pagina 241 din prezentul Jurnal Oficial).